Άννα Καρένινα (ταινία, 1948)

Η Άννα Καρένινα () είναι βρετανική ταινία του 1948, βασισμένη στο ομώνυμο μυθιστόρημα (1878) του Ρώσου συγγραφέα Λέοντος Τολστόι.

Η ταινία σκηνοθετήθηκε από τον Γάλλο Ζιλιέν Ντιβιβιέ και πρωταγωνιστούσε σε αυτήν η Βίβιαν Λι στον ομώνυμο ρόλο.  Η παραγωγή έγινε από τον Αλεξάντερ Κόρντα για την εταιρεία του, London Films, και διανεμήθηκε στις Ηνωμένες Πολιτείες από την 20th Century Fox. Το σενάριο ήταν των Ζαν Ανούιγ, Ζιλιέν Ντιβιβιέ και Γκάι Μόργκαν και η μουσική ήταν του Κοντάντ Λαμπέρ.

 Πλοκή 
Η Άννα Καρένινα είναι παντρεμένη με τον Αλεξέι Καρένιν, έναν ψυχρό κυβερνητικό αξιωματούχο στην Αγία Πετρούπολη, ο οποίος μοιάζει να ενδιαφέρεται περισσότερο για την καριέρα του παρά για την ικανοποίηση των συναισθηματικών αναγκών της συζύγου του. Πηγαίνοντας στη Μόσχα μετά από πρόσκληση του αδελφού της, Στεπάν Ομπλόνσκι, ο οποίος απατά την πιστή σύζυγό του Ντόλι συστηματικά, η Άννα συναντά την κόμησσα Βρόνσκι στο νυχτερινό τρένο. Οι δυο γυναίκες συζητούν για τους γιους τους, με την κόμισσα να δείχνει στην Άννα μια φωτογραφία του γιου της, κόμη Βρόνσκι, αξιωματικού του ιππικού.

Ο Βρόνσκι εμφανίζεται στο τρένο για να βρει τη μητέρα του και ερωτεύεται την Άννα αμέσως. Της εκδηλώνει με τόλμη το ενδιαφέρον του, το οποίο η Άννα απωθεί διακριτικά - αλλά όχι έντονα. Σε έναν μεγάλο χορό, ο Βρόνσκι συνεχίζει να κυνηγάει την παντρεμένη Άννα, προς μεγάλη χαρά των κουτσομπόληδων θεατών. Αλλά η Κίτι Στσερμπάτσκι, η αδερφή της Ντόλι, η οποία είναι ερωτευμένη με τον Βρόνσκι, ταπεινώνεται από τη συμπεριφορά του και εγκαταλείπει τον χορό - προς μεγάλη δυσαρέσκεια του Κονσταντίν Λέβιν, ο οποίος ενδιαφέρεται ερωτικά για την Κίτι, άλλά έχει απορριφθεί για χάρη του Βρόνσκι. Ωστόσο, αλλάζοντας γνώμη, η Κίτι παντρεύεται τον Λέβιν.

Ακολουθώντας με τόλμη την Άννα πίσω στην Αγία Πετρούπολη, ο Βρόνσκι γνωστοποιεί σε όλους ότι είναι σύντροφος της Άννας - μια ιδέα που η ίδια δεν κάνει τίποτα για να σταματήσει. Σύντομα, η κοινωνία μιλά για τη σχέση τους και είναι θέμα χρόνου πριν φτάσει στα αυτιά του Καρένιν. Εκείνος, ανησυχώντας περισσότερο για την κοινωνική και πολιτική του θέση παρά για το πάθος της γυναίκας του, τη διατάζει να χωρίσει με τον Βρόνσκι ή να ρισκάρει να χάσει τον γιο της. Εκείνη προσπαθεί, αλλά δεν μπορεί να απομακρυνθεί από τον Βρόνσκι.

Μόλις εγκαταλείπει τον Καρένιν, η Άννα μένει έγκυος από τον Βρόνσκι. Παραλίγο να πεθάνει στον τοκετό (χάνει το παιδί), η Άννα παρακαλά τον Καρένιν να τη συγχωρέσει και εκείνος δέχεται ψυχρά. Ο Καρένιν, μεγαλόψυχος, επιτρέπει στον Βρόνσκι να επισκεφτεί την Άννα, εφόσον εκείνη τον καλέσει. Ντροπιασμένος από το σκάνδαλο, ο Βρόνσκι προσπαθεί να αυτοπυροβοληθεί, αλλά αποτυγχάνει.

Η Άννα προσπαθεί ξανά να ζήσει με τον Καρένιν, αλλά δεν μπορεί να βγάλει τον Βρόνσκι από το μυαλό της. Εγκαταλείπει τον Καρένιν οριστικά, αφήνοντας πίσω το παιδί της για να ζήσει στην Ιταλία με τον Βρόνσκι. Αλλά οι αμφιβολίες της για τα συναισθήματα του Βρόνσκι προς την ίδια μεγαλώνουν και τελικά τον διώχνει. Συνειδητοποιώντας ότι έχει χάσει τα πάντα, η Άννα περπατάει στις σιδηροδρομικές γραμμές και αυτοκτονεί αφήνοντας το τρένο να την χτυπήσει.

 Διανομή 
μικρογραφία|Η Βίβιαν Λι ως Άννα Καρένινα

 Βίβιαν Λι ως Άννα Καρένινα
 Ραλφ Ρίτσαρντσον  ως Αλεξέι Καρένιν
 Κίρον Μουρ ως κόμης Βρόνσκι
 Χιου Ντέμστερ ως Στεφάν Ομπλόνσκι
 Μαίρη Κέριτζ ως Ντόλι Ομπλόνσκι
 Μαρί Λορ ως πριγκίπισσα Σερμπάτσκι
 Φρανκ Τικλ ως πρίγκιπας Σερμπάτσκι
 Σάλι Αν Χάους ως Κίτι Σερμπάτσκι
 Χέλεν Χέι ως κόμησσα Βρόνσκι
 Όστιν Τρέβορ ως συνταγματάρχης Βρόνσκι

 Παραγωγή 
Ο Μάικλ Ρέντγκρεϊβ επρόκειτο να παίξει τον πρωταγωνιστικό ανδρικό ρόλο, αλλά επέλεξε να δεχτεί μια προσφορά από το Χόλιγουντ. Lentz III, 2015, p. 254 Η Βίβιαν Λι είχε προηγουμένως παίξει ως κομπάρσος στην ταινία Things Are Looking Up, στην οποία ο Χέρμπερτ Μέισον ήταν βοηθός παραγωγής.

Τα γυρίσματα της ταινίας ξεκίνησαν στις 15 Απριλίου 1947. Lentz III, 2015, p. 254 Πραγματοποιήθηκαν στα London Film Studios, στο Σέπερτον.

 Απήχηση 
Η ταινία έγινε στόχος διαμαρτυριών σε ορισμένους κινηματογράφους στις Ηνωμένες Πολιτείες από μέλη της αντιβρετανικής σιωνιστικής οργάνωσης «Υιοί της Ελευθερίας», σε σχέση με τα γεγονότα στην Παλαιστίνη υπό Βρετανική Εντολή. Lentz III, 2015, p. 254

 Κριτικές 
Ο κριτικός Τζέιμς Αγκί, γράφοντας στο The Nation το 1948, δεν ενθουσιάστηκε: «Η Βίβιαν Λι κατατροπώνεται από τον εκπληκτικό ρόλο της Άννας σαν γατούλα απέναντι σε τίγρη. Δεν υποστηρίζεται από ένα σενάριο που επιμένει να εξευγενίζει συναισθηματικά μια από τις πιο ένθερμα μέτριες γυναίκες της μυθοπλασίας». Lentz III, 2015, p. 254 Ο Λέοναρντ Μάλτιν έγραψε: «Παρά το εξαιρετικό καστ, πρόκειται για μια ως επί το πλείστον υπερβολική διασκευή του κλασικού έργου του Τολστόι».  Ο Λέσλι Χάλιγουελ της έδωσε ένα από τέσσερα αστέρια: «Κουραστικά μεγάλο αλλά πολύ όμορφα σκηνοθετημένο ριμέικ που αμαυρώθηκε από λάθος πρωταγωνιστικό κάστινγκ». Lentz III, 2015, p. 254

 Εισπράξεις 
Μέχρι τις 30 Ιουνίου 1949, η ταινία είχε έσοδα 135.341 λίρες στο Ηνωμένο Βασίλειο, εκ των οποίων οι 95.687 πήγαν στον παραγωγό. Η ταινία δεν γνώρισε ιδιαίτερη απήχηση την εποχή που προβλήθηκε  και υπέστη ζημία 457.313 λιρών για την εταιρεία. 

 Παραπομπές 

 Βιβλιογραφία 

 Lentz III, Harris M. (2015). Obituaries in the Performing Arts, 2014. McFarland

 Εξωτερικοί σύνδεσμοι  


Κατηγορία:Ταινίες σε σκηνοθεσία Ζυλιέν Ντυβιβιέ
Κατηγορία:Ταινίες που τοποθετούνται στην περίοδο του Ρομαντισμού
Κατηγορία:Βρετανικές ασπρόμαυρες ταινίες
Κατηγορία:Ταινίες του 1948
Κατηγορία:Δραματικές ταινίες
Κατηγορία:Ταινίες βασισμένες σε ρωσικά μυθιστορήματα
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 1940